I Mariagerfjord Kommune skal der spares 3,2 millioner kroner på skoleområdet. Halvdelen af de penge skal bruges på efteruddannelse af lærerne. Måske netop derfor er den lokale afdeling af Danmarks Lærerforening med i aftalen. Reelt betyder aftalen, at lærerne har kortere pauser og korte forberedelsestid. - Det er glædeligt, at det lykkedes at blive enige om en ny aftale. Det, at begge parter står bag aftalen, er med til at sikre et fortsat godt samarbejde mellem lærerne og kommunen, siger skolefagchef i Mariagerfjord Kommune Peter Møller.

Referat:
Lærernes arbejdstidsaftaler står overfor store besparelser i Mariagerfjord Kommune, men lærerne laver ikke vrøvl.